คาดสต็อกน้ำมันจะเริ่มลดลง
14 กุมภาพันธ์ 2566

คาดสต็อกน้ำมันจะเริ่มลดลง
-รัสเซียประกาศลดการผลิตน้ำมันลง 5 แสนบาร์เรล/วัน เพื่อตอบโต้คำสั่งห้ามนำเข้าน้ำมันของ EU/ การตรึงราคาของ G7 ทั้งนี้ กลุ่ม OPEC+ ปฏิเสธผลิตเพิ่มเพื่อชดเชย
-คาดสต็อกน้ำมัน OECD อาจพลิกกลับเป็นแนวโน้มขาลง เนื่องจาก EIA คาดว่าอัตราการเพิ่มของสต็อกน้ำมัน OCED จะต่ำกว่ากำลังการผลิตที่ลดลงของรัสเซีย
-คาดราคาน้ำมันมี upside risk ที่ 5-10 ดอลลาร์ฯ/บาร์เรล ดังนั้น PTTEP และหุ้นโรงกลั่นจะได้ประโยชน์จากราคาน้ำมันที่เพิ่มขึ้น ปัจจัยเสี่ยงคืออุปสงค์น้ำมันของจีน
คาด PTTEP เป็นผู้ได้ประโยชน์โดยตรง
Upside ใด ๆ ที่เกิดขึ้นต่อสมมติฐานราคาน้ำมันดิบของเราจะสร้างบรรยากาศเชิงบวกต่อหุ้นกลุ่มพลังงานโดยเฉพาะธุรกิจ E&P ต้นน้ำ เราคาดว่า PTTEP จะเป็นผู้ได้ประโยชน์โดยตรงจากราคาน้ำมันดิบที่สูงขึ้นขณะที่คาดโรงกลั่นจะได้ประโยชน์จากกำไรสต็อกน้ำมันที่เพิ่มขึ้นเช่นกัน ทั้งนี้ เราวิเคราะห์ความอ่อนไหวของราคาน้ำมันดิบที่เพิ่มขึ้น 5 ดอลลาร์ฯ/บาร์เรล ต่อกำไรสุทธิปี 2566 และมูลค่าหุ้นของ PTTEP ที่ 5.0 พันลบ. และ 5.0 บาท/หุ้น ตามลำดับ ขณะเดียวกัน สต็อกน้ำมันดิบ ณ สิ้นปี 2565 ของบริษัทในกลุ่มโรงกลั่นทั้งหมดคาดว่าอยู่ที่ราคาราวๆ 80 ดอลลาร์ฯ/บาร์เรล
มุมมอง KS
คงมุมมองเป็นกลางต่อกลุ่มพลังงาน
เรายังมีมุมมองบวกต่อแนวโน้มราคาน้ำมันดิบในระยะสั้นจากการลดกำลังการผลิตน้ำมันดิบลงอย่างสมัครใจของรัสเซีย อย่างไรก็ดี เนื่องจากแนวโน้มอุปสงค์น้ำมันทั่วโลกยังมีความไม่แน่นอนสูงจากจำนวนผู้ติดเชื้อโควิด-19 ที่อาจกลับมาเพิ่มขึ้นของจีนอาจจะฉุดการฟื้นตัวของสภาวะเศรษฐกิจและอุปสงค์น้ำมันแม้จะมีการกลับมาเปิดประเทศก็ตาม
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #Energy